PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2021 m.

gruodžio 31 d. įsakymu Nr. 1-21-57

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS AUTOBUSO VAIRUOTOJO PAREIGYBĖS APRAŠYMAS**

**I. PAREIGYBĖ**

1. Radviliškio r. Šiaulėnų Marcelino Šikšnio gimnazijos mokyklinio autobuso vairuotojas (toliau – vairuotojas), priklausantis kvalifikuotų darbuotojų grupei.

2. Pareigybės lygis – C.

3. Pareigybės paskirtis – pareigybė reikalinga gimnazijos nuostatuose ir šiame pareigybės aprašyme numatytai veiklai vykdyti: vairuoti ir prižiūrėti autobusus; vežti mokinius į mokyklą, iš mokyklos į namus, iš mokyklos į olimpiadas, konkursus, varžybas, ekskursijas ir kitus renginius; vežti darbuotojus į kvalifikacijos tobulinimo renginius, metodinius pasitarimus, išvykas ir kitus renginius.

4. Pareigybės pavaldumas – šias pareigas einantis darbuotojas yra tiesiogiai pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Vairuotojas privalo:

5.1. vadovautis gimnazijos nuostatais, darbo tvarkos taisyklėmis, direktoriaus įsakymais, darbuotojų saugos ir sveikatos instrukcijomis ir šiuo pareigybės aprašymu;

5.2. turėti vairuotojo pažymėjimą, suteikiantį teisę vairuoti ne žemesnės nei D kategorijos transporto priemones;

5.3. būti ne jaunesnis nei 21 metų ir turėti ne trumpesnę kaip vienerių metų vairavimo patirtį, nepriklausomai nuo to, kokios kategorijos (B, C, D) transporto priemones jis vairavo;

5.4. laikytis Kvalifikacinių reikalavimų vairuoti autotransporto priemones, nustatytų Susisiekimo ministro;

5.5. žinoti autobusų mechanizmų ir prietaisų paskirtį, išdėstymą, sandarą ir veikimą, gedimų požymius ir priežastis, jų įtaką saugiam eismui, techninio aptarnavimo periodiškumą, darbus ir jų atlikimo nuoseklumą, automobilių techninės eksploatacijos taisykles; keleivių vežimo autobusais taisykles, keleivių vežimo organizavimo pagrindus; saugaus eismo pagrindus, priešgaisrinius reikalavimus vežant žmones, keleivių evakuacijos tvarką kilus pavojui;

5.6. turėti ne žemesnį kaip vidurinį išsilavinimą ir (ar) įgytą profesinę kvalifikaciją.

**3. ŠIAS PAREIGAS EINANČIO DARBUOTOJO FUNKCIJOS**

6. Vairuotojas atlieka šias funkcijas:

6.1. Dalyvauja, kai kiekvienais mokslo metais už organizuotą mokinių vežimą atsakingas asmuo nustato mokyklinio autobuso sustojimo vietas, sudarinėja maršrutus, tvarkaraščius, vežamų mokinių sąrašus.

6.2. Kiekvienų mokslo metų pradžioje kartu su asmeniu, atsakingu už organizuotą mokinių vežimą, su mokiniais, kurie į mokyklą atvežami mokykliniu autobusu, aptaria važiavimo tvarką ir mokinių elgesio mokykliniame autobuse taisykles.

6.3. Išvykdamas į kelionę vairuotojas turi reikiamus dokumentus (vairuotojo pažymėjimą, transporto priemonės registracijos liudijimą, valstybinės techninės apžiūros taloną, draudimo dokumentą, kelionės lapą, kelionių maršrutus, tvarkaraščius, vežamų mokinių sąrašus) ir prireikus pateikti juos kelių eismą kontroliuojantiems pareigūnams. Autobusas turi būti nuplautas, sutvarkytas jo salonas.

6.4. Neleidžiama išvykti į kelionę techniškai netvarkingu autobusu, be priešgaisrinės apsaugos priemonių, vaistinėlės, vairuotojui esant neblaiviam, apsvaigusiam nuo narkotikų, vaistų ar kitų svaigiųjų medžiagų, sergančiam ar pavargusiam tiek, kad tai gali kelti pavojų eismo ar keleivių saugumui.

6.5. Vairuotojas vadovaujasi Kelių eismo taisyklių reikalavimais.

6.6. Į maršrutuose nurodytas sustojimo vietas vairuotojas atvažiuoja ir išvažiuoja iš jos tvarkaraštyje nustatytu laiku. Jeigu autobusu mokiniai vežami ne į pamokas, o į kitą renginį, vairuotojas užtikrina, kad mokiniai ar kiti keleiviai į paskirties vietą turi būti nuvežti laiku ir saugiai. Jeigu dėl kurių nors rimtų priežasčių autobusas vėluoja daugiau kaip 20 min. vairuotojas esant galimybei apie tai įspėja mokinių tėvus.

6.7. Vežant mokinius autobusu atlieka lydinčio asmens funkcijas, jeigu direktoriaus įsakymu atlikti šias funkcijas nepaskirtas kitas asmuo. Jei autobusu vežami ikimokyklinio amžiaus vaikai ar neįgalūs mokiniai, kurie negali savarankiškai vaikščioti, lydintis asmuo autobuse yra privalomas.

6.8. Mokiniai įlaipinami ar išlaipinami tik gimnazijos direktoriaus patvirtinto maršruto numatytose nuolatinėse mokyklinio autobuso sustojimo vietose.

6.9. Vairuotojas atidaro autobuso duris ir įleidžia arba išleidžia mokinius tik autobusui sustojus ir įsitikinęs, kad yra saugu. Išlipančius mokinius vairuotojas įspėja, kad išlipę iš mokyklinio autobuso jie neitų per kelią pro autobuso galą ar priekį, o palauktų, kol jis nuvažiuos arba prieš pereidami kelią, mokiniai paėjėtų toliau nuo autobuso galo, kad matytų kelią.

6.10. Prižiūri, kad mokiniai autobuse naudotųsi įrengtomis prisegimo sistemomis.

6.11. Palydi į kitą kelio pusę jaunesnius kaip 10 metų vaikus.

6.12. Būdamas kelyje vilki ryškiaspalvę liemenę su šviesą atspindinčiais elementais.

6.13. Jei autobuse su mokiniais nevažiuoja pedagogas, vairuotojas stebi, kad mokiniai autobuse nešiukšlintų, netriukšmautų, užkerta kelią drausmės pažeidimams ir patyčioms.

6.14. Vairuotojas su mokiniais, kitais keleiviais, gimnazijos darbuotojais elgiasi kultūringai ir mandagiai, nežemina jų orumo. Vairuotojui draudžiama autobuse keiktis, vartoti necenzūrinius žodžius, pravardžiuoti mokinius ar kitus keleivius, rūkyti autobuse ar netoli autobuso, jei jį mato mokiniai.

6.15. Užtikrina, kad mokyklinio autobuso salone vežant mokinius nebūtų vežama jokių krovinių ar sunkių daiktų, kurie sukeltų pavojų staigiai stabdant ar eismo įvykio metu, bei kad nebūtų vežami pašaliniai asmenys arba daugiau mokinių, negu mokykliniame autobuse yra sėdimų vietų.

6.16. Mokyklinio autobuso vairuotojui draudžiama naudotis mobiliojo ryšio priemonėmis, jeigu jomis naudojamasi rankomis, išskyrus tuos atvejus, kai stovinčio autobuso variklis išjungtas. Vairuotojas vengia bet kokių su transporto priemonės vairavimu nesusijusių veiksmų.

6.17. Atsitikus bet kokiam nenumatytam atvejui, mokinių nepalieka vienų be priežiūros. Įvykus eismo įvykiui, jei yra sužeistų, nedelsiant kviečia greitąją medicininę pagalbą ir policiją, jei įmanoma, suteikia pagalbą nukentėjusiems, be to, sugedus autobusui, esant galimybei, praneša mokinių tėvams, nurodo mokiniams, kaip racionaliausiu būdu pasiekti gimnaziją arba namus, ir praneša gimnazijos vadovams apie įvykį.

6.18. Tinkamai eksploatuoja autobusą, užtikrina tinkamą jo saugojimą, nors trumpam paliekant autobusą, uždaro langus, užrakina duris, įjungia signalizaciją, taupiai naudoja kurą, tepalus, padangas, užtikrina degalų kortelių apsaugą ir jų naudojimą tik pagal paskirtį, užtikrina autobuso raktelio ir signalizacijos pultelio apsaugą. Nesinaudojant autobusu jį saugo gimnazijos garaže. Kitoje vietoje saugoti autobusą galima tik iš anksto suderinus su gimnazijos direktoriumi. Vairuotojui išlipus iš autobuso, draudžiama jame palikti bet kokius autobuso dokumentus (registracijos liudijimą, techninės apžiūros taloną, draudimo liudijimą ar kitus).

6.19. Teisingai ir laiku, tai yra kiekvieną dieną, pildo kelionės lapus. Kelionės lapą vairuotojas pasiima pas direktoriaus paskirtą atsakingą asmenį. Gavęs numeruotą kelionės lapą vairuotojas pasirašo registracijos knygoje.

6.20. Nuolat prižiūri autobuso techninę būklę ir jo komplektiškumą, laiku šalina gedimus, turinčius įtakos eismo saugumui.

6.21. Periodiškai atlieka autobuso techninį aptarnavimą, nustatytu periodiškumu jį paruošia ir pristato techninei apžiūrai.

6.22. Esant būtinybei remontuoti autobusą pristato jį į autoservisą, su kuriuo sudaryta autoserviso paslaugų pirkimo sutartis. Remonto darbai turi būti iš anksto suderinti su gimnazijos direktoriumi.

6.23. Nedelsiant informuoja gimnazijos direktorių arba asmenį, atsakingą už organizuotą mokinių vežimą, apie visas iškilusias mokinių vežimo problemas (maršrutų organizavimo, autobuso techninio aptarnavimo ir remonto, techninės apžiūros, grafiko, mokinių elgesio, jų punktualumo ir t. t.).

6.24. Palaiko švarą ir tvarką garaže.

6.25. Vykdo kitus vienkartinio pobūdžio gimnazijos direktoriaus ar direktoriaus pavaduotojo ūkio reikalams pavedimus.

\_\_\_\_\_\_\_\_\_\_\_\_\_\_\_